SAMART เศร้า กำไร Q2 หด 68% หลังธุรกิจ Mobile-ICT กำไรลด จ่อปันผล 0.11 บ./หุ้น
SAMART เศร้า กำไร Q2/59 หด 68% มาที่ 88.15 ลบ. จากปีก่อน 275.23ลบ. หลังธุรกิจ Mobile - ICT มีกําไรลดลง ขณะที่ 6 เดือนแรกกำไรอยู่ที่ 202.30 ลบ. ลดลง 63% จากปีก่อน 548.39 ลบ. ใจดีจ่ายปันผล 0.11 บ./หุ้น XD 19 ส.ค.59 จ่าย 7 ก.ย.นี้
10 ส.ค. 2559

บริษัท สามารถคอร์ปอเรชั่น จำกัด (มหาชน) หรือ SAMART รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 88.15 ล้านบาท หรือมีกำไรสุทธิ 0.09 บาทต่อหุ้น ลดลง 68% จากช่วงเดียวกันของปีก่อนที่มีกำไรสุทธิ 275.23 ล้านบาท หรือมีกำไรสุทธิ 0.27บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 202.30 ล้านบาท หรือ 0.20 บาทต่อหุ้น ลดลง 63% จากช่วงเดียวกันของปีก่อนที่มีกำไรสุทธิ 548.39 ล้านบาท หรือ 0.54 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรลดลงเนื่องจากบริษัทมีกําไรในสายธุรกิจ Mobile Multimedia และสายธุรกิจ ICT Solutions and Services ลดลง
พร้อมกันนี้ บริษัทยังประกาศจ่ายปันผล งวดดำเนินงานวันที่ 1 ม.ค.2559 ถึงวันที่ 30 มิ.ย.2559 และกำไรสะสม อัตราจ่ายเป็นเงินสด 0.11 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 19 ส.ค.2559 ทั้งนี้ กำหนดจ่ายเงินปันผลในวันที่ 7 ก.ย.2559
 